Le soje confine ed 'a soje stesse esistenze fùrene oggette de assaje conflitte ccu le pajèsere 'nziccate. Ôsce a die, Israele ha raggiunde accorde ufficiale sus a lle confine sule cu Egitte (1979) e Giordanie (1994); condinuanne a non g'essere receprocamènde recanosciute quidde ccu Sirie e Lìbbane. Rumane angore ôsce a die n'discussiune pure ô status finale de Cisgiordanie e Strisce de Gaza (da cui Israele s'ète ritirate combletamènde jndr'à ll'estate d'u 2005). 'A comunetate 'ndernazionale conzidere cumme confine 'ndernazionale cu Siria e Lìbbane quidde ca jèvene presende a ll'epoche de le Mannate 'mbrà lle dò uerre mondiale, e cumme confine de facto 'mbrà Israele e territorie palestinese 'a Linee verde tracciate ad 'u timbe de le armistizieca sonde avènute nnande ad 'a uerre arabo-israeliane d'u 1948.